PMIndiaData/PMIndiaSum huggingface dataset:
অরুণাচল প্রদেশ সফরেপ্রধানমন্ত্রী; ইটানগরে উদ্বোধন করলেন রাজ্য সম্মেলন কেন্দ্রের

আজ অরুণাচলপ্রদেশ সফর করেন প্রধানমন্ত্রী শ্রী নরেন্দ্র মোদী। সেখানে আয়োজিত এক অনুষ্ঠানেতিনি উদ্বোধন করেন দোরজি খান্ডু রাজ্য সম্মেলন কেন্দ্রের।এখানে রয়েছে একটিপ্রেক্ষাগৃহ, একটি আলোচনা কক্ষ এবং একটি প্রদর্শনী কক্ষ। রাজ্যেরপ্রশাসনিক সচিবালয় ভবনটিও এদিন জাতির উদ্দেশে উৎসর্গ করেন প্রধানমন্ত্রী। সেইসঙ্গে,তোমো রিবা স্বাস্থ্য ও চিকিৎসা-বিজ্ঞান প্রতিষ্ঠানের অ্যাকাডেমিক ব্লকের শিলান্যাসওকরেন তিনি। তাঁর ভাষণশোনার জন্য অপেক্ষারত উৎসুক জনসাধারণের উদ্দেশে শ্রী মোদী বলেন যে অরুণাচল প্রদেশসফরের সুযোগ লাভ করে তিনি খুবই আনন্দিত। সেইসঙ্গে, এই রাজ্যের সুন্দর মানুষদেরসান্নিধ্যে এসেও তিনি খুবই খুশি হয়েছেন। প্রধানমন্ত্রীতাঁর ভাষণে বলেন যে রাজ্যের প্রধান প্রধান দপ্তরগুলির অধিকাংশই এই নতুন সচিবালয়থেকে কাজ করে যাবে। এখানে সুযোগ-সুবিধার সঙ্গে যুক্ত হবে সমন্বয় রক্ষার কাজও যারফলশ্রুতিতে প্রত্যন্ত গ্রামাঞ্চল থেকে আসা জনসাধারণের পক্ষে পরিষেবা লাভ আরও সহজহয়ে উঠবে। ইটানগরেসম্মেলন কেন্দ্রের উদ্বোধন করে প্রধানমন্ত্রী তাঁর খুশি ও আনন্দের কথা ব্যক্তকরেন। তিনি বলেন, এই ভবনটি শুধুমাত্র একটি বাড়ি নয়, এটি হয়ে উঠবে এক প্রাণচঞ্চলকেন্দ্র যা অরুণাচল প্রদেশের সাধারণ মানুষের আশা-আকাঙ্ক্ষাকেও আরও বাড়িয়ে তুলবে।সরকারি এবং বেসরকারি – উভয় ক্ষেত্রেই আলোচনা এবং সাংস্কৃতিক কর্মপ্রচেষ্টার একটিকেন্দ্র হবে এই ভবনটি। নাগরিকদের তিনি ব্যক্তিগতভাবে পরামর্শ দেবেন যাতে তাঁরাঅরুণাচল প্রদেশের এই সম্মেলন কেন্দ্র ব্যবহারের সুযোগ লাভ করেন। প্রসঙ্গত,উত্তর-পূর্বাঞ্চল পরিষদের একটি বৈঠকের সূত্রে তাঁর শিলং সফরের কথা উল্লেখ করেনপ্রধানমন্ত্রী। তিনি বলেন যে ঐ সময় কৃষি সম্পর্কিত একটি গুরুত্বপূর্ণ বৈঠকের আয়োজনকরা হয় সিকিমে। বিভিন্নদপ্তরের কেন্দ্রীয় মন্ত্রী এবং সরকারি আধিকারিকরা যে নিয়মিতভাবে উত্তর-পূর্বাঞ্চলসফর করছেন, একথারও উল্লেখ করেন তিনি। স্বাস্থ্যক্ষেত্রেরসমস্যা ও সম্ভাবনাগুলি ব্যাখ্যা করতে গিয়ে প্রধানমন্ত্রী বলেন যে এই বিশেষক্ষেত্রটিতে মানবসম্পদ, পরিকাঠামো এবং অত্যাধুনিক প্রযুক্তি ব্যবহারের দিকে আমাদেরএখন আরও বেশি করে দৃষ্টি দেওয়া প্রয়োজন। এই কারণে, দেশের বিভিন্ন প্রান্তে মেডিকেলকলেজ স্থাপন করা হচ্ছে কেন্দ্রীয় সরকারের উদ্যোগে। এর কারণ হল, যখন কোন ছাত্র একটিনির্দিষ্ট অঞ্চলে থেকে শিক্ষালাভ করেন, তখন সেখানকার স্বাস্থ্য সম্পর্কিত বিভিন্নসমস্যা ও চ্যালেঞ্জগুলি সম্পর্কে তাঁরা পরিচিতি ও অভিজ্ঞতা লাভ করেন। প্রধানমন্ত্রীবলেন, স্বাস্থ্য ব্যবস্থার মান উন্নত করে তোলার পাশাপাশি, তাকে সুলভ করে তোলাপ্রয়োজন। দরিদ্র এবং মধ্যবিত্ত শ্রেণীর পরিবারগুলির কল্যাণে স্টেন্ট-এর দাম যেঅনেকটাই কমিয়ে আনা হয়েছে, একথার উল্লেখ করেন তিনি। শ্রী মোদী বলেন, দেশেরনাগরিকদের কাছে উন্নতমানের সুলভ স্বাস্থ্য পরিষেবা পৌঁছে দিতে ‘আয়ুষ্মান ভারত’কর্মসূচিটি এক বিশেষ ভূমিকা পালন করবে। রাজ্যেরউন্নয়নে অরুণাচল প্রদেশের মুখ্যমন্ত্রী শ্রী পেমা খান্ডুর উদ্যোগ ও প্রচেষ্টারভূয়সী প্রশংসা করেন প্রধানমন্ত্রী। তিনি বলেন, আগামী ২০২৭ সালের মধ্যে অরুণাচল প্রদেশরাজ্যটি উন্নয়নের কোন শীর্ষে উন্নীত হতে চলেছে, তার একটি সুন্দর রোডম্যাপও তৈরিকরেছেন মুখ্যমন্ত্রী। এই কাজে তিনি শুধুমাত্র সরকারি আধিকারিকদের কাছ থেকেই নয়, বিভিন্নক্ষেত্রের সঙ্গে যুক্ত সাধারণ মানুষের প্রস্তাব ও পরামর্শও গ্রহণ করেছেন।
ঈদ-উল-আযহা উপলক্ষ্যে দেশবাসীর প্রতি প্রধানমন্ত্রী শুভেচ্ছা

প্রধানমন্ত্রী শ্রী নরেন্দ্র মোদী ঈদ-উল-আযহা উপলক্ষ্যে দেশবাসীকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন ‘ঈদ মুবারক ! আজকের এই দিনটি ন্যায়পরায়ণ, সম্প্রীতি ও সমন্বিত একটি সমাজ গঠনের অনুপ্রেরণা যোগায়। সমাজের ভ্রাতৃত্ববোধ এবং করুণার ভাবনা আরও প্রসারিত হোক।’
প্রাক্তন প্রধানমন্ত্রী শ্রী রাজীব গান্ধীর জন্মবার্ষিকীতে প্রধানমন্ত্রী’র শ্রদ্ধাজ্ঞাপন

দেশের প্রাক্তন প্রধানমন্ত্রী শ্রী রাজীব গান্ধীর জন্মবার্ষিকীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী । এক ট্যুইট বার্তায় প্রধানমন্ত্রী বলেছেন, “প্রাক্তন প্রধানমন্ত্রী শ্রী রাজীব গান্ধীজীর জন্মবার্ষিকীতে তাঁর প্রতি শ্রদ্ধা জানাই।”
বিশ্ব অর্থনীতি এবং বিশ্ব স্বাস্থ্য নিয়ে আয়োজিত জি-২০ শীর্ষ সম্মেলনের প্রথম অধিবেশনে প্রধানমন্ত্রীর বক্তব্য

নয়াদিল্লি, ৩০ অক্টোবর, ২০২১ মহামান্যগণ, করোনা বিশ্বব্যাপী মহামারী মোকাবেলায় আমরা ‘ওয়ান আর্থ – ওয়ান হেলথ’ বা ‘এক পৃথিবী-এক স্বাস্থ্যের’ দর্শন বিশ্বের সামনে তুলে ধরেছি। ভবিষ্যতে এ ধরনের যেকোনো সংকট মোকাবেলা করতে হলে এই দর্শনই হয়ে উঠতে পারে বিশ্ববাসীর বিরাট শক্তির আধার। মহামান্যগণ, ‘ফার্মেসি অফ দ্য ওয়ার্ল্ড’ বা বিশ্বের ফার্মেসির ভূমিকা পালন করে, বিপর্যয়ের সময় ভারত ১৫০ টিরও বেশি দেশে ওষুধ সরবরাহ করেছে। এর পাশাপাশি, আমরা ‘ভ্যাকসিন রিসার্চ এন্ড ম্যানুফ্যাকচারিং’ বা টিকা নিয়ে গবেষণা এবং উৎপাদন বৃদ্ধিতে আমাদের পূর্ণ শক্তি প্রয়োগ করেছি। অত্যন্ত কম সময়ের মধ্যে, আমরা ভারতে এক বিলিয়ন বা একশো কোটিরও বেশি করোনা প্রতিরোধী টিকার ডোজ দিয়েছি। বিশ্বের জনসংখ্যার এক-ষষ্ঠাংশে সংক্রমণ নিয়ন্ত্রণ করে, ভারত বিশ্বকে নিরাপদ করার ক্ষেত্রেও উল্লেখযোগ্য অবদান রেখেছে, এবং ভাইরাসের আরও মিউটেশনের সম্ভাবনাও কমিয়েছে। মহামান্যগণ, এই অতিমারী গোটা বিশ্বকে একটি নির্ভরযোগ্য সরবরাহ শৃঙ্খলের প্রয়োজনীয়তা নিয়ে সতর্ক করেছে। এই পরিস্থিতিতে, ভারত নিজেকে একটি নির্ভরযোগ্য ‘ম্যানুফ্যাকচারিং হাব’ বা উৎপাদন কেন্দ্র হিসাবে গড়ে তুলেছে। এর জন্য ভারত ‘বোল্ড ইকনোমিক রিফর্মস’ বা সাহসী অর্থনৈতিক সংস্কার প্রক্রিয়াকে ত্বরান্বিত করেছে। আমরা ‘কস্ট অফ ডুয়িং বিজনেস’ বা দেশে ব্যবসা করার খরচ অনেক কমিয়েছি এবং প্রতিটি স্তরে উদ্ভাবনকে গুরুত্ব দিয়েছি। আমি G-20 দেশগুলিকে তাঁদের অর্থনৈতিক পুনরুদ্ধার এবং সরবরাহ শৃঙ্খলে বৈচিত্র্যের ক্ষেত্রে ভারতকে একটি বিশ্বস্ত অংশীদার করে তোলার জন্য আমন্ত্রণ জানাই। মহামান্যগণ, মানুষের জীবনের এমন কোনো দিক সম্ভবতঃ বাকি নেই যেখানে কোভিডের কারণে ব্যাঘাত ঘটেনি। এমনকি এমন সংকটময় পরিস্থিতিতেও, ভারতের আইটি-বিপিও সেক্টরকে আমরা এক সেকেন্ডের জন্যেও থামতে দিইনি, চব্বিশ ঘন্টা কাজ করে তাঁরা গোটা বিশ্বকে প্রতিনিয়ত সাহায্য করে গেছে। আমার খুব ভালো লাগে, যখন আপনাদের মত বিশ্ববরেণ্য নেতারা, বৈঠক চলাকালীন সময়ে, ভারত কীভাবে ‘ট্রাস্টেড পার্টনার’ বা বিশ্বস্ত অংশীদারের ভূমিকা পালন করেছে, তার প্রশংসা করেন। এই প্রশংসা আমাদের তরুণ প্রজন্মকেও নতুন উদ্যমে কাজ করার উৎসাহ জোগায় এবং এটি এজন্যেই সম্ভব হয়েছে কারণ, ভারত কোনও সময় নষ্ট না করে, ‘ওয়ার্ক ফ্রম এনিহোয়ার’ বা যে কোনো জায়গা থেকে কাজ করার সুযোগ প্রশস্ত করতে এর সঙ্গে সংশ্লিষ্ট অভূতপূর্ব সংস্কার সাধন করেছে। মহামান্যগণ, ‘গ্লোবাল ফাইনেন্সিয়াল আর্কিটেকচার’ বা বিশ্বব্যাপী আর্থিক স্থাপত্যকে আরও 'ন্যায্য' করে তোলার জন্য ভারত যে ১৫ শতাংশ, ন্যূনতম কর্পোরেট করের হার নির্ধারণ করেছে তা নিশ্চয়ই একটি গুরুত্বপূর্ণ পদক্ষেপ হিসাবে প্রমাণিত হবে। আমি নিজে ২০১৪ সালের জি-২০ বৈঠকে এই পরামর্শ দিয়েছিলাম। আজ এই লক্ষ্যে সুনির্দিষ্ট অগ্রগতি করার জন্য আমি জি-২০ দেশগুলিকে ধন্যবাদ জানাতে চাই। অর্থনৈতিক পুনরুদ্ধারের জন্য আন্তর্জাতিক লেনদেন বৃদ্ধি করা অত্যন্ত প্রয়োজন। এ জন্য আমাদের বিভিন্ন দেশের ভ্যাকসিন সার্টিফিকেটের পারস্পরিক স্বীকৃতি সুনিশ্চিত করতে হবে। মহামান্যগণ, ভারত সর্বদাই নিজের আন্তর্জাতিক দায়িত্ব পালনের ক্ষেত্রে নিষ্ঠার পরিচয় দিয়েছে। আজ, এই জি-২০ প্ল্যাটফর্মে, আমি আপনাদের সবাইকে জানাতে চাই যে ভারত আগামী বছর বিশ্ববাসীর জন্য ৫ বিলিয়ন বা ৫০০ কোটিরও বেশি ভ্যাকসিনের ডোজ উৎপাদনের প্রস্তুতি নিচ্ছে। ভারতের এই দায়বদ্ধতা ও প্রতিশ্রুতি বিশ্বে করোনার সংক্রমণ ঠেকাতে নিশ্চিতভাবেই সুদূরপ্রসারী প্রভাব ফেলবে। অতএব, ভারতীয় ভ্যাকসিনগুলিকে যত তাড়াতাড়ি সম্ভব ‘হু’ বা বিশ্ব স্বাস্থ্য সংস্থা দ্বারা স্বীকৃত করার প্রয়োজন রয়েছে। ধন্যবাদ। /
প্রধানমন্ত্রী শ্রী নরেন্দ্র মোদী এবং অস্ট্রেলিয়ার প্রধানমন্ত্রী মি. স্কট মরিসন ভারত – অস্ট্রেলিয়া দ্বিতীয় ভার্চুয়াল শীর্ষ সম্মেলনে অংশগ্রহণ করেছেন

নতুন দিল্লি, ২১শে মার্চ, ২০২২ প্রধানমন্ত্রী শ্রী নরেন্দ্র মোদী এবং অস্ট্রেলিয়ার প্রধানমন্ত্রী মি. স্কট মরিসন আজ ভারত – অস্ট্রেলিয়া দ্বিতীয় ভার্চুয়াল শীর্ষ সম্মেলনে অংশগ্রহণ করেছেন। সম্মেলনে তাঁরা উভয় দেশের মধ্যে বহুস্তরীয় সম্পর্কের পর্যালোচনা করেছেন এবং আঞ্চলিক ও আন্তর্জাতিক বিভিন্ন বিষয় নিয়ে মতবিনিময় করেছেন। সম্মেলনে নিউ সাউথ ওয়েলথ ও কুইন্সল্যান্ডে প্রবল বন্যায় বিপুল ক্ষয়ক্ষতি ও প্রাণহানির ঘটনায় প্রধানমন্ত্রী তাঁর সমবেদনা জানিয়েছেন। ২০২০র জুন মাসে প্রথম ভার্চুয়াল শীর্ষ সম্মেলনে উভয় দেশের মধ্যে সর্বাঙ্গীন কৌশলগত অংশীদারিত্ব গড়ে তোলা হয়। সংশ্লিষ্ট ক্ষেত্রে অগ্রগতির বিষয়ে উভয় নেতা সন্তোষ প্রকাশ করেছেন। ব্যবসা – বাণিজ্য ও বিনিয়োগ, প্রতিরক্ষা ও নিরাপত্তা, শিক্ষা ও উদ্ভাবন, বিজ্ঞান ও প্রযুক্তি, গুরুত্বপূর্ণ খনিজ পদার্থ, জল ব্যবস্থাপনা, নতুন ও পুনর্নবিকরণযোগ্য জ্বালানী সংক্রান্ত প্রযুক্তি, কোভিড – ১৯ সংক্রান্ত গবেষণা ইত্যাদি বিভিন্ন বিষয়ে দুই দেশের মধ্যে সম্পর্কের প্রসার ঘটায় প্রধানমন্ত্রী সন্তোষ প্রকাশ করেছেন। ২৯টি প্রাচীন শিল্প নিদর্শন ভারতকে ফেরৎ দেওয়ায় প্রধানমন্ত্রী, অস্ট্রেলিয়ার প্রধানমন্ত্রীকে ধন্যবাদ জানিয়েছেন। এই শিল্পকলাগুলির মধ্যে রয়েছে, ভাস্কর্য্য, হাতে আঁকা ছবি, ফটোগ্র্যাফ। এগুলির মধ্যে কয়েকটি নবম ও দশম শতাব্দীর শিল্পকীর্তি। এর মধ্যে উল্লেখযোগ্য দ্বাদশ শতাব্দীতে চোল যুগের ব্রোঞ্জের পুরাকীর্তি, একাদশ ও দ্বাদশ শতাব্দীর রাজস্থানের জৈন ভাস্কর্য্য, গুজরাটের দ্বাদশ – ত্রয়োদশ শতাব্দীর বেলেপাথরে তৈরি দেবী মহিষাসুরমর্দিনী, অষ্টাদশ – উনবিংশতি শতাব্দীর হাতে আঁকা ছবি এবং জিলেটিন সিলভার ফটোগ্র্যাফ। কোভিড – ১৯ মহামারীর সময় অস্ট্রেলিয়ায় বসবাসরত ভারতীয় সম্প্রদায়౼ বিশেষত ভারতীয় ছাত্রছাত্রীদের প্রতি যত্ন নেওয়ায় প্রধানমন্ত্রী অস্ট্রেলিয়ার প্রধানমন্ত্রীকে ধন্যবাদ জানিয়েছেন। দুটি গণতান্ত্রিক দেশের মধ্যে কৌশলগত অংশীদারিত্ব বৃদ্ধি পাওয়ায় উভয় নেতা সন্তোষ প্রকাশ করেছেন। মুক্ত, সমন্বিত ও সমৃদ্ধ ভারত – প্রশান্ত মহাসাগরীয় অঞ্চলে দুই দেশের অভিন্ন স্বার্থ ও মূল্যবোধের জন্য এই সম্পর্ক আরো দৃঢ় হয়েছে। সর্বাঙ্গীন কৌশলগত অংশীদারিত্ব আরো শক্তিশালী হওয়ার ফলে এর প্রভাবের বিষয়ের উপর একটি যৌথ বিবৃতি প্রকাশ করা হয়। দ্বিপাক্ষিক সম্পর্ককে বিশেষ মাত্রা দিতে সর্বাঙ্গীন কৌশলগত অংশীদারিত্বের আওতায় দুই প্রধানমন্ত্রী প্রতি বছর শীর্ষ সম্মেলন করার সিদ্ধান্ত নিয়েছেন।
কুয়ালালামপুরে প্রধানমন্ত্রী –  তাঁর কর্মব্যস্ততার এক ঝলক

পূর্ব এশিয়া শীর্ষ বৈঠক প্রধানমন্ত্রী শ্রী নরেন্দ্র মোদী রবিবার কুয়ালালামপুরে পূর্ব এশিয়া শীর্ষ বৈঠকে যোগ দেন। তিনি তাঁর ভাষণে বিশ্বে সন্ত্রাসবাদের চ্যালেঞ্জের বিষয়টি বিশেষভাবে উল্লেখ করেন। প্রধানমন্ত্রী বলেন, প্যারিস, আঙ্কারা, বেইরুট, মালি এবং রাশিয়ার বিমানে বর্বরোচিত যে সন্ত্রাসবাদী হামলার ঘটনা ঘটেছে তা আমাদের স্মরণ করিয়ে দেয় যে তার ছায়া ক্রমশ আমাদের সমাজ তথা বিশ্বকেও গ্রাস করতে চলেছে। সন্ত্রাসবাদী কাজকর্ম এবং তার লক্ষ্য দু’দিক থেকেই চলছে এই আক্রমণ। সন্ত্রাসবাদের মোকাবিলায় তাই সারা বিশ্বকেই গ্রহণ করতে হবে এক নতুন সঙ্কল্প এবং উদ্ভাবন করতে হবে এক নতুন কৌশল। কোনরকম রাজনৈতিক চাপ বা বাধ্যবাধকতার কাছে নতিস্বীকার করলে চলবে না। সন্ত্রাসবাদের ব্যবহার বা তার সমর্থন থেকে দূরে থাকা উচিত সবক’টি দেশেরই। সন্ত্রাসবাদী গোষ্ঠীগুলির মধ্যে কোন পার্থক্য করলে চলবে না বা তাদের কোনরকম আশ্রয় দেওয়াও চলবে না। দেখতে হবে, তাদের কাছে যাতে অর্থ ও অস্ত্রশস্ত্রের যোগান পুরোপুরি বন্ধ করা যায়। তবে, সামাজিক কাঠামোর মধ্যে থেকে এবং যুবশক্তিকে সঙ্গে নিয়েই আমাদের এই কাজে এগিয়ে যেতে হবে। সন্ত্রাস থেকে ধর্মকে বিচ্ছিন্ন করার অঙ্গীকারকে আমি স্বাগত জানাই। আমি স্বাগত জানাই, সেই প্রচেষ্টাকে যা প্রতিটি বিশ্বাসের মর্যাদা দিয়ে মানুষের মূল্যবোধকে তুলে ধরে। প্রধানমন্ত্রী বলেন, সম্প্রতি ভারত ও বাংলাদেশ ‘
অন্ধ্রপ্রদেশের কোন কোন অংশে প্রবল বর্ষণের জন্য উদ্ভূত পরিস্থিতি নিয়ে  রাজ্যের মুখ্যমন্ত্রির সঙ্গে প্রধানমন্ত্রীর কথা

নতুনদিল্লি ১৯শে নভেম্বর, ২০২১ প্রধানমন্ত্রী শ্রী নরেন্দ্র মোদী অন্ধ্রপ্রদেশের কোন কোন অঞ্চলে প্রবল বৃষ্টিপাতের ফলে উদ্ভূত পরিস্থিতি নিয়ে আলোচনা করতে রাজ্যের মুখ্যমন্ত্রি শ্রী ওয়াই এস জগন মোহন রেড্ডির সঙ্গে কথা বলেছেন। তিনি কেন্দ্রের পক্ষ থেকে সব ধরণের সাহায্যের আশ্বাস দিয়েছেন। এক ট্যুইট বার্তায় প্রধানমন্ত্রী বলেছেন,” অন্ধ্রপ্রদেশের মুখ্যমন্ত্রী @ysjagan Garuর সঙ্গে রাজ্যের কোন কোন অঞ্চলে প্রবল বৃষ্টিপাতের ফলে উদ্ভূত পরিস্থিতি নিয়ে আলোচনা করলাম। কেন্দ্রের পক্ষ থেকে সব ধরণের সহযোগিতা করা হবে। আমি প্রত্যেকের কল্যাণ ও সুরক্ষা কামনা করি।“
প্রধানমন্ত্রী দূষণমুক্ত পৃথিবী গড়ে তোলার  জন্য তাঁর অঙ্গিকার পুণর্ব্যক্ত করলেন

প্রধানমন্ত্রী শ্রী নরেন্দ্র মোদী আজ বিশ্ব পরিবেশ দিবস উপলক্ষে পৃথিবীকে দূষণমুক্ত করার লক্ষে তাঁর অঙ্গিকার পুণর্ব্যক্ত করেছেন। প্রধানমন্ত্রী তাঁর বার্তায় বলেন “ আমাদের গ্রহ এবং পরিবেশ আমরা যত্ন সহকারে লালন করার জন্য ব্রতি হব। আজ বিশ্ব পরিবেশ দিবসে, আমরা পৃথিবীকে দূষণমুক্ত করার জন্য আবার-ও অঙ্গিকারবদ্ধ হচ্ছি। প্রকৃতির সঙ্গে মিলেমিশে থাকলেই আমরা এক সুন্দর ভবিষ্যৎ পেতে পারি।“
প্রধানমন্ত্রী ডেটা সোনিফিকেশনের মাধ্যমে ইউপিআই এবং ডিজিট্যাল অর্থ প্রদানের সমস্ত তথ্য জানানোর জন্য আইআইপির প্রশংসা করেছেন

প্রধানমন্ত্রী শ্রী নরেন্দ্র মোদী ডেটা সোনিফিকেশনের মাধ্যমে অর্থের লেনদেনের শব্দের সাহায্যে ডিজিট্যাল পদ্ধতিতে দেওয়া নেওয়া ও ইউপিআই-এর তথ্য জানানোর জন্য ইন্ডিয়া ইন পিক্সেল (আইআইপি)-র প্রশংসা করেছেন। ইন্ডিয়া ইন পিক্সেলের এক ট্যুইট বার্তার জবাবে প্রধানমন্ত্রী বলেছেন, “আমাকে ডিজিট্যাল পদ্ধতিতে অর্থ প্রদান ও ইউপিআই-এর বিষয়ে প্রায়শই বলা হয়, কিন্তু ডেটা সোনিফিকেশনের মাধ্যমে অর্থের লেনদেনের শব্দের সাহায্যে ডিজিট্যাল পদ্ধতিতে দেওয়া নেওয়া ও ইউপিআই-এর পয়েন্টের বিষয়ে যেভাবে আপনার কাজ করেন, তা জেনে আমার দারুণ লেগেছে। বিষয়টি আকর্ষণীয়, চিত্তাকর্ষক ও অবশ্যই তথ্য সমৃদ্ধ!”
ডঃ রাম মনোহর লোহিয়ার মৃত্যু দিবসে প্রধানমন্ত্রীর শ্রদ্ধার্ঘ

নয়াদিল্লি, ১২ অক্টোবর, ২০২০ প্রধানমন্ত্রী শ্রী নরেন্দ্র মোদী ডঃ রাম মনোহর লোহিয়াকে তাঁর প্রয়াণ দিবসে শ্রদ্ধা নিবেদন করেছেন। প্রধানমন্ত্রী বলেছেন, “গণতন্ত্রকে শক্তিশালী করার জন্য তিনি নিজের জীবনকে উৎসর্গ করেছিলেন। লোহিয়াজী হলেন দেশের অনুপ্রেরণার উৎস, যিনি ক্ষমতার সঠিক ব্যবহারের জন্য, গণতান্ত্রিক মূল্যবোধকে রক্ষা করার জন্য নিজের জীবন বিসর্জন দিয়েছিলেন, । সমাজতন্ত্রের প্রবর্তক এবং যিনি ক্ষমতার সঠিক প্রয়োগ ও দেশহিতকে সবচেয়ে বেশি গুরুত্ব দিতেন, সেই লোহিয়াজীর প্রয়াণ দিবসে তাঁকে জানাই কোটি কোটি নমস্কার”।
প্রধানমন্ত্রী মন কি বাত-এর জন্য পরামর্শ চেয়েছেন

নয়াদিল্লি, ১৫ জুলাই, ২০২২ প্রধানমন্ত্রী শ্রী নরেন্দ্র মোদী তাঁর পরবর্তী ‘মন কি বাত’ পর্বের জন্য জনগণকে তাঁদের পরামর্শ দিতে বলেছেন। ৩১ জুলাই বেলা ১১টায় এই অনুষ্ঠান সম্প্রচারিত হবে। MyGov, ‘নমো’ অ্যাপ বা ১৮০০১১৭৮০০ নম্বরে রেকর্ড করে বার্তা পাঠানো যাবে। ট্যুইট বার্তায় প্রধানমন্ত্রী বলেন, “MyGov-এর জন্য আমন্ত্রণ জানাচ্ছি। এ মাসের ৩১ তারিখের ‘মন কি বাত’-এর জন্য আপনার কি কোনও পরামর্শ আছে? আমি তা শুনতে আগ্রহী। আপনারা MyGov বা ‘নমো’ অ্যাপ-এ আপনাদের বার্তা পাঠান অথবা ১৮০০১১৭৮০০ নম্বরে রেকর্ড করে আপনার মতামত জানান।”
উজবেকিস্তান সফরের প্রাক্কালে প্রধানমন্ত্রীর বক্তব্য

নয়াদিল্লি, ১৫ সেপ্টেম্বর, ২০২২ উজবেকিস্তানের রাষ্ট্রপতি মাননীয় মিঃ সাভকত মিরজিইয়োয়েভের আমন্ত্রণে সাংহাই সহযোগিতা সংস্থা (এসসিও) রাষ্ট্র প্রধানদের বৈঠকে যোগ দিতে আমি সমরখন্দ সফর করছি। এসসিও শিখর সম্মেলনে আমি আঞ্চলিক আন্তর্জাতিক বিভিন্ন বিষয়ে এবং এসসিও-র বিস্তার প্রসঙ্গে আলোচনা করবো। এছাড়া, উজবেক পৌরহিত্যে বাণিজ্য, অর্থনীতি, সংস্কৃতি ও পর্যটন ক্ষেত্রে পারস্পরিক সহযোগিতার বিষয়ে বিভিন্ন সিদ্ধান্ত গ্রহণ করার সম্ভাবনা রয়েছে। আমি সমরখন্দে রাষ্ট্রপতি মিরজিইয়োয়েভের সঙ্গে সাক্ষাতের জন্য উৎসুক। আমি ২০১৮ সালে তাঁর ভারত সফরের কথা স্মরণ করছি। ২০১৯ সালে তিনি ভাইব্রেন্ট গুজরাট শিখর সম্মেলনে সম্মানীয় অতিথি হিসাবে অংশ নিয়েছিলেন। শিখর সম্মেলনে অংশগ্রহণের পাশাপাশি, আমি অন্যান্য নেতাদের সঙ্গে দ্বিপাক্ষিক বৈঠকও করবো।
মার্কিন যুক্তরাষ্ট্র-ভারত কৌশলগত অংশীদারিত্ব ফোরামের চেয়ারম্যান মিঃ জন চেম্বার্স প্রধানমন্ত্রীর সঙ্গে দেখা করলেন

মার্কিন যুক্তরাষ্ট্র-ভারত কৌশলগত অংশীদারিত্ব ফোরামের চেয়ারম্যান মিঃ জন চেম্বার্স আজ প্রধানমন্ত্রী শ্রী নরেন্দ্র মোদীর সঙ্গে গান্ধীনগরে দেখা করেন। প্রধানমন্ত্রী তাঁদের আগেকার বৈঠকগুলির কথা স্মরণ করে ভারত ও মার্কিন যুক্তরাষ্ট্রের মধ্যে ক্রমবর্ধনমান দ্বিপাক্ষিক বাণিজ্যিক ও অর্থনৈতিক সম্পর্ককে স্বাগত জানান। ভারত ও মার্কিন যুক্তরাষ্ট্রের একই ধরণের কর্মসূচি গ্রহণের প্রবণতা বেড়েছে এবং দু-দেশের কৌশলগত অংশীদারিত্ব জোরালো হয়েছে বলে প্রধানমন্ত্রী উল্লেখ করেন। ভারতে উৎপাদনশিল্পে মার্কিন যুক্তরাষ্ট্রের আরও বেশি পরিমাণে বিনিয়োগকে প্রধানমন্ত্রী স্বাগত জানান, এবং মেক ইন ইন্ডিয়ার সুযোগগুলি মার্কিনী সংস্হাগুলিকে বেশি করে গ্রহণ করার আহ্বান জানান। /
মাদকমুক্ত ভারত গড়ে তোলার অভিযানের সমর্থনে প্রধানমন্ত্রীর ভিডিও বার্তা

আর্ট অফ লিভিং ফাউন্ডেশন আয়োজিত মাদকমুক্ত ভারত গড়ে তোলার অভিযানে এক ভিডিও বার্তায় প্রধানমন্ত্রী শ্রী নরেন্দ্র মোদী বলেছেন, বিশ্ব স্বাস্থ্য সংস্থার হিসাব অনুযায়ী সারা বিশ্বে ৩ কোটিরও বেশি মানুষ মাদকাসক্ত। এই প্রেক্ষিতে, দেশে মাদকাসক্তি নির্মূল করার অভিযানে শ্রীশ্রী রবিশঙ্কর এবং তাঁর সংস্থা ‘আর্ট অফ লিভিং ফাউন্ডেশন’ – এর নিরলস প্রয়াসকে প্রশংসা করেন শ্রী মোদী। প্রসঙ্গত, তাঁর এই ভিডিও বার্তাটি আজ হিসারে গুরু জাম্বেশ্বর বিশ্ববিদ্যালয়ের একটি অনুষ্ঠানে সকলকে শোনানো হয়। সামাজিক অবক্ষয়ের একটি উদাহরণ হিসাবে মাদকাসক্তিকে চিহ্নিত করে প্রধানমন্ত্রী বলেন, এটি অত্যন্ত উদ্বেগের বিষয় যে, ছাত্রছাত্রীরা ক্রমাগত নেশায় আসক্ত হয়ে পড়ছে। তাঁর বক্তব্য অনুযায়ী, মাদক যে ‘স্টাইল স্টেটমেন্ট’ নয়, সে বিষয়ে যুবসমাজকে সচেতন হতে হবে। প্রধানমন্ত্রী আরও বলেন, স্বাস্থ্য সমস্যা ছাড়াও পরিবারিক সমস্যা তৈরি করে মাদক। দেশের নিরাপত্তাও বিঘ্নিত হয় এই মাদক ব্যবসার কারণেই। মাদক ব্যবসা যে সন্ত্রাসবাদীদের ক্ষেত্রে একটি বড়সড় আয়ের সূত্র সেই বিষয়টিও আলোচনার মাধ্যমে জানান প্রধানমন্ত্রী। তাঁর অভিমত, মাদক ব্যবসা থেকে উপার্জিত অর্থ অনেক সময়েই দেশের স্থিতিশীলতা নষ্ট করতে পারে। এই প্রেক্ষিতে শ্রী মোদীর যুবসম্প্রদায়ের প্রতি বার্তা – ‘সে নো টু ড্রাগস্‌’। তিনি একই সঙ্গে মাদকাসক্ত মানুষদের সুস্থ জীবনে ফিরিয়ে আনতে তরুণ সম্প্রদায়কে এগিয়ে আসার আহ্বান জানান। এ প্রসঙ্গে প্রধানমন্ত্রী মাদকাসক্তি দূর করতে কেন্দ্রীয় সরকারের গৃহীত পদক্ষেপের উল্লেখ করেন। তিনি মাদক চাহিদা কমাতে জাতীয় কর্মপরিকল্পনা সম্পর্কেও তিনি যুবসম্প্রদায়কে অবহিত করেন। ২০১৮’য় গৃহীত এই পরিকল্পনায় জনসচেতনতা বৃদ্ধি, ক্ষমতার সম্প্রসারণ, অরক্ষিত এলাকায় পুনর্বাসনের ব্যবস্থা করা বা বিশেষ মধ্যস্থতার ব্যবস্থা করা, যাতে মাদকের চাহিদা ২০২৩ সালের মধ্যে বহুলাংশে কমিয়ে আনা যায়, তার সংস্থান রয়েছে।
অর্থ ও মুদ্রা ব্যবস্থা সম্পর্কে ভারত ও সংযুক্ত আরব আমীরশাহীর মধ্যে সহযোগিতা চুক্তি

এ বছর ফেব্রুয়ারি মাসে ভারতীয় রিজার্ভ ব্যাঙ্ক (আর বি আই) এবং সংযুক্ত আরব আমীরশাহীর সেন্ট্রাল ব্যাঙ্কের মধ্যে স্বাক্ষরিত মউটি কর্মপরবর্তী অনুমোদন লাভ করল কেন্দ্রীয় মন্ত্রিসভায়। বুধবার এখানে মন্ত্রিসভার বৈঠকটি অনুষ্ঠিত হয় প্রধানমন্ত্রী শ্রী নরেন্দ্র মোদীর নেতৃত্বে। দু’দেশের অর্থ ও মুদ্রা ব্যবস্থার ক্ষেত্রে সহযোগিতা বিনিময়ের লক্ষ্যে চুক্তিটি স্বাক্ষরিত হয়। বিভিন্ন শর্ত অনুসরণ করে অর্থ ও মুদ্রা সম্পর্কে পারস্পরিক সহযোগিতা প্রসারে সম্মত হয়েছে ভারত ও সংযুক্ত আরব আমীরশাহী। এর প্রযুক্তিগত দিকটিও খতিয়ে দেখেছে দুটি দেশই। স্বাক্ষরিত মউ-এর আওতায় এক নিবিড় অর্থনৈতিক সম্পর্ক ও সহযোগিতার বাতাবরণ গড়ে উঠবে ভারত ও সংযুক্ত আরব আমীরশাহীর মধ্যে। শুধু তাই নয়, দ্বিপাক্ষিক বাণিজ্য প্রসারের ক্ষেত্রেও তা বিশেষভাবে সহায়ক হয়ে উঠবে বলে আশা করছে দুটি দেশই।
প্রথাগত চিকিৎসা পদ্ধতি ও হোমিওপ্যাথিরক্ষেত্রে ভারত-শ্রীলঙ্কা সহযোগিতা প্রসারের প্রস্তাবে সম্মতি কেন্দ্রীয়মন্ত্রিসভার

প্রথাগত চিকিৎসা পদ্ধতি এবং হোমিওপ্যাথি ক্ষেত্রে সহযোগিতা প্রসারেরলক্ষ্যে ভারতের কেন্দ্রীয় আয়ুষ মন্ত্রক এবং শ্রীলঙ্কার স্বাস্থ্য, পুষ্টি এবংদেশীয় চিকিৎসা ব্যবস্থা সম্পর্কিত মন্ত্রকের মধ্যে এক মউ স্বাক্ষরের প্রস্তাবে আজসম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বেঅনুষ্ঠিত হয় এদিনের মন্ত্রিসভার বৈঠক। প্রস্তাবিত মউটি স্বাক্ষরিত হলে প্রথাগত চিকিৎসা পদ্ধতি এবং হোমিওপ্যাথিরক্ষেত্রে দ্বিপাক্ষিক সহযোগিতার প্রসার ঘটবে। দু’দেশের মিলিত সাংস্কৃতিক ঐতিহ্যেরপরিপ্রেক্ষিতে এই মউ স্বাক্ষর তথা সহযোগিতা প্রসারের বিষয়টি যথেষ্ট তাৎপর্যপূর্ণ। তবে,এই কাজে অতিরিক্ত কোন আর্থিক দায়বদ্ধতা থাকছে না। প্রয়োজনীয় গবেষণা, প্রশিক্ষণসূচি, বৈঠক ও সম্মেলনের ব্যয়ভার বহনের জন্য কেন্দ্রীয় আয়ুষ মন্ত্রকের বাজেটবরাদ্দের আর্থিক সহায়সম্পদকে কাজে লাগানো হবে। মউ স্বাক্ষরের পরে পরেই শুরু হবে দু’দেশের মধ্যে সহযোগিতা প্রসারেরকাজকর্ম। প্রসঙ্গত উল্লেখ্য, প্রথাগত চিকিৎসা পদ্ধতির ক্ষেত্রে ভারত এখন যথেষ্ট উন্নত।এছাড়াও, ভেষজ গাছ ও লতাগুল্মেরও কোন অভাব নেই এ দেশে। বিশ্ব স্বাস্থ্যরক্ষারপ্রেক্ষাপটে প্রাকৃতিক এই সম্পদগুলির গুরুত্ব ও সম্ভাবনা অপরিসীম। অন্যদিকে,শ্রীলঙ্কারও রয়েছে প্রথাগত চিকিৎসা সম্পর্কিত এক সুদীর্ঘ ইতিহাস। আয়ুর্বেদ,সিদ্ধা, ইউনানি, যোগ ও প্রাকৃতিক চিকিৎসার বিশেষ ঐতিহ্য রয়েছে ঐ দেশটির। এছাড়াও,সেখানে রয়েছে হোমিওপ্যাথি চিকিৎসা পদ্ধতির নিয়মিত চর্চা ও প্রয়োগ। এই পরিস্থিতিতেআয়ুর্বেদ, সিদ্ধা এবং ইউনানি চিকিৎসা পদ্ধতির দিক থেকে দুটি দেশের মধ্যেই গড়েউঠেছে এক মিলিত ঐতিহ্য। ভাষা, সংস্কৃতি, সাহিত্য ও ইতিহাসের ক্ষেত্রগুলিতে ভারত ওশ্রীলঙ্কা একে অপরের অংশীদার। সভ্যতা ও সংস্কৃতির এই মিলিত ঐতিহ্যের প্রসার ঘটেছেদু’দেশের জনসাধারণের পারস্পরিক বিনিময় কর্মসূচির মধ্যেও। এই প্রেক্ষাপটে প্রথাগতচিকিৎসা পদ্ধতি এবং হোমিওপ্যাথির ক্ষেত্রে দ্বিপাক্ষিক সহযোগিতা স্বাস্থ্য ব্যবস্থারক্ষেত্রে এক নতুন দিশার সূচনা করবে বলে আশা করা হচ্ছে। /
ভারত ও মালয়েশিয়ার মধ্যে কোম্পানি সেক্রেটারিয়েট ক্ষেত্রে পারস্পরিক সহযোগিতার লক্ষ্যে সমঝোতাপত্র স্বাক্ষরে মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে ভারত ও মালয়েশিয়ার মধ্যে কোম্পানি সেক্রেটারিয়েট ক্ষেত্রে পারস্পরিক সহযোগিতার লক্ষ্যে সমঝোতাপত্র বা মউ স্বাক্ষরে অনুমোদন মিলেছে। এই মউ স্বাক্ষরের উদ্দেশ্য হ’ল – দু’দেশেই কোম্পানি সেক্রেটারিয়েট প্রতিষ্ঠানটির মর্যাদা ও সম্মান বাড়ানো। সেই সঙ্গে, এশিয়া – প্রশান্ত মহাসাগরীয় অঞ্চলে এই প্রতিষ্ঠানটির কাজকর্মের সুযোগ-সুবিধা আরাও বৃদ্ধি পাবে। এছাড়াও, এই প্রতিষ্ঠানের সঙ্গে যুক্ত কর্মীদের মর্যাদাও বাড়বে। ভারতের ইন্সটিটিউট অফ কোম্পানি সেক্রেটারিস্‌ এবং মালয়েশিয়ার অ্যাসোসিয়েশন অফ কোম্পানি সেক্রেটারিয়েটের মধ্যে সমঝোতাপত্র স্বাক্ষরের প্রেক্ষিতে মন্ত্রিসভার এই অনুমোদন। এর ফলে, দু’দেশেই প্রতিষ্ঠান দুটির মর্যাদা ও সম্মান যেমন বাড়াবে, তেমনই পারস্পরিক সহযোগিতাও আরও মজবুত হবে। একইভাবে, এশিয়া – প্রশান্ত মহাসাগরীয় অঞ্চলে প্রতিষ্ঠান দুটির কাজকর্মের সুযোগ-সুবিধা বৃদ্ধি ঘটবে। …
বিশিষ্ট অর্থনীতিবিদ এবং পরিবেশবিদ অধ্যাপক রাধামোহনের প্রয়াণে প্রধানমন্ত্রীর শোক জ্ঞাপন

প্রধানমন্ত্রী শ্রী নরেন্দ্র মোদী বিশিষ্ট অর্থনীতিবিদ ও পরিবেশবিদ অধ্যাপক রাধামোহন জী’র প্রয়াণে গভীর শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “অধ্যাপক রাধামোহন জী কৃষি ক্ষেত্রের প্রতি গভীর অনুরাগী ছিলেন, বিশেষত সুস্থায়ী ও জৈবিক চাষ পদ্ধতি অবলম্বনে আগ্রহী ছিলেন। অর্থনীতি ও পরিবেশ সম্পর্কিত বিষয়ে প্রভূত জ্ঞানের জন্য সকলের কাছে তিনি সম্মানীয় ব্যক্তি ছিলেন। তাঁর মৃত্যুতে আমি শোকাহত। তাঁর পরিবার ও অনুরাগীদের প্রতি আমি গভীর সমবেদনা জানাচ্ছি। ওম শান্তি।”
তরুণ উদ্ভাবক ও স্টার্ট আপ শিল্পোদ্যোগীদের সঙ্গে আগামীকাল এক আলাপচারিতায় মিলিত হবেন প্রধানমন্ত্রী

দেশের তরুণ উদ্ভাবক এবং স্টার্ট আপ শিল্পোদ্যোগীদের সঙ্গে আগামীকাল এক আলাপচারিতায় মিলিত হবেন প্রধানমন্ত্রী শ্রী নরেন্দ্র মোদী। শ্রী মোদী জানিয়েছেন যে আগামীকাল সকাল ৯-৩০ মিনিটে স্টার্ট আপ ও উদ্ভাবন জগতের তরুণদের সঙ্গে তিনি এক চিত্তাকর্ষক আলোচনায় মিলিত হতে চলেছেন। স্টার্ট আপ শিল্পোদ্যোগী হিসাবে নিজেদের উৎকর্ষ প্রমাণ করেছেন এমন অগ্রণী তরুণ উদ্ভাবকদের সঙ্গে সরাসরি আলাপচারিতায় মিলিত হওয়ার এটি এক বিশেষ সুযোগ। প্রধানমন্ত্রী বলেছেন যে একটি স্টার্ট আপ তথা উদ্ভাবনকেন্দ্র রূপে আত্মপ্রকাশ ঘটেছে ভারতের। ভবিষ্যতের উপযোগী মত ও চিন্তাভাবনা প্রকাশ করে ভারতীয় তরুণরা ইতিমধ্যেই এক বিশেষ স্বাতন্ত্রের স্বাক্ষর রেখেছেন। আগামীকালের আলাপচারিতায় টিঙ্কারিং ল্যাব্‌স-এর সঙ্গে যুক্ত তরুণরাও যোগ দেবেন বলে জানিয়েছেন প্রধানমন্ত্রী। এই আলোচনা ও মতবিনিময়ের অনুষ্ঠান থেকে শিক্ষা, বেড়ে ওঠা এবং উৎসাহিত হওয়ার মতো সুযোগ পাওয়া যাবে বলে মনে করেন শ্রী নরেন্দ্র মোদী। এই কারণে আগামীকালের এই অনুষ্ঠানে মিলিত হওয়ার জন্য তরুণ প্রজন্মকে আহ্বান জানিয়েছেন তিনি। নরেন্দ্র মোদী মোবাইল অ্যাপ অথবা @/….
মহাকাশ গবেষণার ক্ষেত্রে ভারত-কানাডা সহযোগিতা

গত বছর ১৫ মে কানাডার অটোয়ায় স্বাক্ষরিত ভারত-কানাডা মহাকাশ সহযোগিতা চুক্তি সম্পর্কে আজ কেন্দ্রীয় মন্ত্রিসভার বৈঠকে বিস্তারিতভাবে অবহিত করা হয় প্রধানমন্ত্রী শ্রী নরেন্দ্র মোদীকে। বৈঠকে সভাপতিত্ব করেন প্রধানমন্ত্রী স্বয়ং। এই চুক্তিটি সম্পাদিত হয় ভারতের মহাকাশ দপ্তরের ভারতীয় মহাকাশ গবেষণা সংস্থা ইসরোর সঙ্গে কানাডার মহাকাশ সংস্থা সিএসএ-র। দু’দেশের মধ্যে স্বাক্ষরিত এই চুক্তির আওতায় ইসরো ও সিএসএ-র সদস্যদের নিয়ে গঠিত হবে একটি যৌথ প্রতিনিধিদল। সহযোগিতার ভিত্তিতে মহাকাশ গবেষণা সম্পর্কিত বিস্তারিত কর্মপরিকল্পনা স্থির করার দায়িত্ব এই প্রতিনিধিদলের। একইসঙ্গে, কার্যকালের মেয়াদও স্থির করবে দুই সংস্থার সদস্য-প্রতিনিধিরা। মহাকাশ প্রযুক্তির শান্তিপূর্ণ ব্যবহারের লক্ষ্যে গবেষণার উপযোগী সুযোগ-সুবিধা প্রসারের ক্ষেত্রগুলিও চিহ্নিত করবে এই যৌথ প্রতিনিধিদল। /….
প্রধানমন্ত্রী নতুন দিল্লিতে আরোগ্য মন্থন অনুষ্ঠানে যোগ দেবেন

প্রধানমন্ত্রী শ্রী নরেন্দ্র মোদী মঙ্গলবার নতুন দিল্লির বিজ্ঞান ভবনে আরোগ্য মন্থন-এর সমাপ্তি অনুষ্ঠানে যোগ দেবেন। ‘আয়ুষ্মান ভারত’ প্রকল্পের প্রথম বর্ষপূর্তি উপলক্ষে জাতীয় স্বাস্থ্য কর্তৃপক্ষ দু’দিন ধরে এই অনুষ্ঠানের আয়োজন করেছে। অনুষ্ঠানে প্রধানমন্ত্রী ‘আয়ুষ্মান ভারত’-এর নতুন মোবাইল অ্যাপের সূচনা করবেন। একইসঙ্গে তিনি ‘আয়ুষ্মান ভারত স্টার্ট-আপ ব্র্যান্ড চ্যালেঞ্জ’-এরও সূচনা করবেন এবং স্মারক ডাকটিকিট প্রকাশ করবেন। শ্রী মোদী ‘আয়ুষ্মান ভারত’ প্রকল্পের সুবিধাপ্রাপকদের সঙ্গেও কথা বলবেন। ‘প্রধানমন্ত্রী জন-আরোগ্য যোজনা’য় গত এক বছর ধরে যে কর্মকাণ্ড চলেছে তার ওপর একটি প্রদর্শনীও ঘুরে দেখবেন শ্রী নরেন্দ্র মোদী। এই আরোগ্য মন্থন অনুষ্ঠান আয়োজনের মূল উদ্দেশ্যই হল ‘প্রধানমন্ত্রী জন-আরোগ্য যোজনা’র সুফল তুলে ধরা এবং এই প্রকল্প চালু হওয়ার পর গত এক বছর ধরে কি ধরনের সমস্যার সম্মুখীন হতে হয়েছে তার সমাধানসূত্র বের করা। উল্লেখ্য, ২০১৮ সালের ২৩শে সেপ্টেম্বর প্রধানমন্ত্রী শ্রী নরেন্দ্র মোদী ‘আয়ুষ্মান ভারত পিএম-জেএওয়াই’-এর সূচনা করেছিলেন। /
প্রধানমন্ত্রী বুদ্ধপূর্ণিমা উপলক্ষ্যে ভার্চুয়াল ভেসক আন্তর্জাতিক সম্মেলনে মূল ভাষণ দেবেন

প্রধানমন্ত্রী শ্রী নরেন্দ্র মোদী বুদ্ধপূর্ণিমা উপলক্ষ্যে ২৬শে মে সকাল ৯টা ৪৫ মিনিটে ভার্চুয়াল ভেসক আন্তর্জাতিক সম্মেলনে মূল ভাষণ দেবেন। সংস্কৃতি মন্ত্রক, আন্তর্জাতিক বৌদ্ধ মহাসংঘের সহায়তায় এই অনুষ্ঠানের আয়োজন করেছে। সারা বিশ্বের বৌদ্ধ সংঘগুলির কর্ণধাররা এই অনুষ্ঠানে যোগ দেবেন। ধর্ম সভায় সারা পৃথিবীর ৫০ জনের বেশি বৌদ্ধ ধর্মগুরু এই সভায় বক্তব্য রাখবেন।